b'\n_START_ARTICLE_\nIzvorul\n_START_SECTION_\nDescriere\n_START_PARAGRAPH_\nPersonajul reprezentat este asem\xc4\x83nator cu cel din tabloul Venus cu diadem\xc4\x83, pictat cu c\xc3\xa2\xc8\x9biva ani mai devreme. Ingres revine la aceast\xc4\x83 Venus \xc8\x99i o transform\xc4\x83 \xc3\xaentr-o alegorie plin\xc4\x83 de prospe\xc8\x9bime \xc8\x99i farmec. St\xc3\xa2nd \xc3\xaen ap\xc4\x83, cu piciorul st\xc3\xa2ng u\xc8\x99or \xc3\xaendoit, t\xc3\xa2nara fat\xc4\x83 \xc8\x9bine pe um\xc4\x83r un ulcior. Poza \xc8\x99i modalitatea \xc3\xaen care Ingres o reprezint\xc4\x83 pe femeie ne duc cu g\xc3\xa2ndul la o statuie greceasc\xc4\x83. _NEWLINE_Trupul ei cu carna\xc8\x9bie alb\xc4\x83 se reliefeaz\xc4\x83 pe un fond unitar, amintindu-ne de frumuse\xc8\x9bea odaliscelor pictate mai devreme. Contrastul dintre liniile senzuale ale trupului i inocen\xc8\x9ba care i se cite\xc8\x99te pe chip face ca scena prezentat\xc4\x83 s\xc4\x83 fie \xc3\xaen acela\xc8\x99i timp simpl\xc4\x83 \xc8\x99i manierist\xc4\x83. _NEWLINE_P\xc3\xa2nza Izvorul repurteaz\xc4\x83 un succes imediat, multe persoane fiind dornice s\xc4\x83 achizi\xc8\x9bioneze tabloul. Pictorul \xc3\xae\xc8\x99i vinde lucrarea cu un pre\xc8\x9b extraordinar de mare. Scriitorul Th\xc3\xa9ophile Gautier este fascinat de acest tablou datorit\xc4\x83 frumuse\xc8\x9bii lui nevinovate iar poetul Th\xc3\xa9odore de Banville, inspirat de p\xc3\xa2nza Izvorul scrie "Naiadele argentiniene", un poem publicat \xc3\xaen anul 1861.  Izvorul intr\xc4\x83 \xc3\xaen colec\xc8\x9bia muzeului Louvre \xc3\xaen anul 1878 \xc8\x99i, chiar \xc3\xaen acela\xc8\x99i an, t\xc3\xa2n\xc4\x83rul Seurat execut\xc4\x83 copia acestuia.'